সংসদ সচিবালয় থেকে আরো জানানো হয়, আসন্ন অধিবেশনের জন্য মোট ১৩টি সরকারি বিল জমা রয়েছে। এর মধ্যে নতুন ৫টি বিল রয়েছে। নতুন বিল গুলোর মধ্যে রয়েছে, বৈদেশিক অনুদান স্বেচ্ছাসেবি কার্যক্রম রেগুলেশন বিল ২০১৫, ট্রেড মার্ক(সংশোধন) বিল ২০১৫, পের্টস (সংশোধন) বিল ২০১৫, দুর্নীতি দমন (সংশোধন) বিল-২০১৫ ও বাংলাদেশ অর্থনৈতিক অঞ্চল (সংশোধন) বিল ২০১৫।এছাড়াও সংসদের সপ্তম অধিবেশনের জন্য ইতোমধ্যে প্রশ্ন শাখায় এবং নোটিশ শাখায় বেশ কিছু প্রশ্ন ও নোটিশ জমা পড়েছে।সর্বশেষ গত ৮ জুলাই দশম জাতীয় সংসদের ৬ষ্ঠ (বাজেট) অধিবেশন শেষ হয়। গত ১ জুন ওই অধিবেশন শুরু হয়। মোট ২৬ কার্যদিবসের ওই অধিবেশনে গত ৪ জুন অর্থমন্ত্রী আবুল মাল আব্দুল মুহিত ২০১৫-১৬ অর্থবছরের জন্য ২ লাখ ৯৫ হাজার ১শ’ কোটি টাকার বাজেট পেশ করেন। গত ৩০ জুন সংসদে এ বাজেট পাস করা হয়।